
ROMÂNIA

JUDEŢUL VRANCEA

CONSILIUL LOCAL

AL MUNICIPIULUI FOCŞANI

H O T Ă R Â R E

privind aprobarea modificării programului de investiţii prevăzut
 în anexa nr.  86 la HCL nr.10/31.01.2012 privind aprobarea Bugetului General 
al Municipiului Focşani pe anul 2012, cu modificările şi completările ulterioare
                Consiliul Local al Municipiului Focşani, judeţul Vrancea, întrunit în şedinţă ordinară, 

               - analizând proiectul de hotărâre iniţiat de Primarul Municipiului Focşani, prin care propune aprobarea modificării programului de investiţii prevăzut în anexa nr. 86 la HCL nr.10/31.01.2012 privind aprobarea Bugetului General al Municipiului Focşani pe anul 2012 cu modificările şi completările ulterioare şi raportul întocmit de Direcţia economică înregistrat la nr. 36582/25.07.2012;
               - văzând avizul favorabil al Comisiei de buget şi administraţie publică;

   - în conformitate cu prevederile art. 48 alin. (1) din Legea nr. 273/2006 privind finanţele publice locale, cu modificările şi completările ulterioare;

   - în baza art. 36 alin. (1) şi (2) lit. “b”, alin. (4) lit.”a” şi în temeiul art. 45 alin  (2) lit.”a” din Legea nr. 215/2001 privind administraţia publică locală, republicată în anul 2007, cu modificările şi completările ulterioare;

HOTĂRĂŞTE:
                Art. 1 Se aprobă modificarea Programului de investiţii finanţat din credite interne pe anul 2012, prevăzut în anexa nr.86 la HCL nr.10/31.01.2012 privind aprobarea Bugetului General al Municipiului Focşani pe anul 2012, cu modificările şi completările ulterioare, în sensul diminuării cu 2,40 mii lei a sumelor prevăzute la obiectivul de investiţii „Refacerea infrastructurii unor strazi din municipiul Focşani”  şi majorarea cu aceeaşi sumă la obiectivul de investiţii „Reabilitare strada Brăilei” .       

               Art. 2 Serviciul buget contabilitate şi Serviciul investiţii, administrarea fondului locativ sunt autorizate să introducă modificările corespunzătoare în Programul de investiţii  finanţat din credite interne pe anul 2012.

               Art. 3 Prezenta hotărâre va fi  comunicată de către Direcţia administraţie publică locală, compartimentelor, serviciilor şi Primarului Municipiului Focşani, conform legii, care va asigura executarea acesteia prin Direcţia economică şi Serviciul investiţii, administrarea fondului locativ.

         PREŞEDINTE DE ŞEDINŢĂ,

              Oloeriu Ioan Liviu
                          Contrasemnează, 

                                                                                     Secretarul Municipiului Focşani 

                                                                                          Eduard Marian Corhană
Municipiul Focşani, 28 august 2012

